ועדת הכספים, כנסת 25, פרוטוקול מספר 328, 2024-02-20 00:00

משה גפני: הצעת צו מס ערך מוסף (שיעור המס על העסקה ועל יבוא טובין) (תיקון), התשפ"ד-2024

אריק דהן: צו מס ערך מוסף (שיעור מס על העסקה ועל יבוא טובין) (תיקון), התשפ"ד-2024     	בתוקף סמכותי לפי סעיף 2 לחוק מס ערך מוסף, התשל"ו-1975, ולאחר התייעצות  עם ועדת הכספים של הכנסת, אני מצווה לאמור:     תיקון	1

אריק דהן: 	בסעיף 1 לצו מס ערך מוסף (שיעור המס על עסקה ועל יבוא טובין), התשס"ה- סעיף 1  		2005, במקום "17%" יבוא "18%"

אריק דהן:      תחילה	2

אריק דהן: 	תחילתו של צו זה ביום א' בטבת התשפ"ה (1 בינואר 2025)

שולמית אלוני: מדובר בצו שקובע שר האוצר לאחר התייעצות עם הוועדה

שולמית אלוני:  לאחר שהוועדה תצביע, הצו יפורסם ברשומות

שולמית אלוני:  צו שמפורסם ברשומות נכנס לתוקף עם הפרסום לתקופה של שבועיים

שולמית אלוני:  הוא לא באמת ייכנס לתוקף, כי פה יש תחילה מאוחרת לשנת 2025

שולמית אלוני:  נניח את הצעת ועדת הכספים על שולחן המליאה יחד עם הצו, כשהכנסת תצטרך לאשר אותו בתוך תקופה של שבועיים

אריק דהן: צו מס ערך מוסף (שיעור המס על מלכ"רים ומוסדות כספיים) (תיקון), התשפ"ד-2024     	בתוקף סמכותי לפי סעיף 4 לחוק מס ערך מוסף, התשל"ו-1975, באישור הכנסת, אני  	מצווה לאמו:     תיקון	1

אריק דהן:  	בסעיף 2 לצו מס ערך מוסף (שיעור המס על מלכ"רים ומוסדות כספיים), התשנ"ב - סעיף 2		1992, במקום "17%" יבוא "18%"

אריק דהן:      תחילה	2

אריק דהן: 	תחילתו של צו זה ביום א' בטבת התשפ"ה (1 בינואר 2025)

שולמית אלוני: הצו הזה קצת שונה במובן זה שהסמכות היא לפי סעיף 4 לחוק מס ערך מוסף

שולמית אלוני:  פה לא נדרשת התייעצות עם הוועדה, נדרש אישור הכנסת, אבל לפי הנוהג הצו הזה מובא יחד עם צו המע"מ לדיון בוועדה

שולמית אלוני:   חל הליך דומה להליך של אישור הטלת מע"מ, למעט עניין פרסום הצו ברשומות טרם הדיון במליאה והתקופות לאישור

שולמית אלוני:  הצעת הוועדה מונחת יחד עם הצעת צו מס השכר שהגיש שר האוצר

שולמית אלוני:  אם מאשרת אותו מליאת הכנסת, הוא מפורסם ונכנס לתוקף בהתאם לתוקף שנקבע

משה גפני: אוריאל לין, בקשה

אוריאל לין: אנחנו לא מבינים שאנחנו במשבר כלכלי? אם קוראים את הנתונים האחרונים של הרבעון האחרון של 2023 נוכחים לראות שהפעילות העסקית ירדה ב-32% והצריכה הפרטית ירדה ב-27%

אוריאל לין:  מה עוד צריך לקרות כדי שאנחנו נקלוט את זה שאנחנו במשבר כלכלי? אנחנו זקוקים לכל שקל של קנייה בשוק המקומי, כי מה שמייצר מקומות עבודה בשוק המקומי זו הקנייה בשוק המקומי

אוריאל לין:        העלאת המע"מ היום באחוז אחד זה ייקור של חשמל, מים, תרופות, שירותים רפואיים, תשלומי משכנתאות שצריכים לשלם אלה שרכשו דירות מגורים

אוריאל לין:  התשלומים שאותם זוגות צעירים ישלמו בעתיד כתוצאה מהעלאה של אחוז תהיינה גבוהות יותר, אנחנו מייקרים להם את זה

אוריאל לין:       איך נולד העיוות הזה? העיוות הזה נולד בניגוד להמלצות ועדת טרכטנברג, בניגוד להמלצות הוועדה לחיסכון חברתי וכלכלי

אוריאל לין:  אני רוצה לקרוא מה אמרו בוועדת טרכטנברג לאחר שהייתה המחאה, כי הפטור המעוות הזה הועלה בעקבות המחאה החברתית

אוריאל לין:  שם נאמר, ואני קורא: "הוועדה מתנגדת למתן פטורים חלקיים ומלאים ממע"מ למוצרים שונים ורואה יתרון משמעותי בשיעור המע"מ האחיד הנהוג היום"

אוריאל לין:       אני מציע לבטל את הפטור ממע"מ בייבוא אישי כדי להוזיל את מחירי המוצרים בישראל, לא ההיפך

אוריאל לין:  הציבור הצרכני יוכל להמשיך ולקנות מוצרי ייבוא כמה שהוא רוצה בייבוא אישי, רק לא עם פטור ממס ערך מוסף

אוריאל לין:  מנסים לומר לנו שהפטור הזה ממע"מ בייבוא אישי נועד להוריד את יוקר המחייה בישראל, אבל זה פשוט הבלים והטעייה

אוריאל לין:  אם אנחנו סבורים שמוטב להשתמש במע"מ כדי להוריד את יוקר המחייה, אנחנו צריכים להוריד את המע"מ על החשמל, על המים, על משכנתאות, על רכישת דירות מגורים, אלה נושאים בעלי אחריות ונחיצות חברתית ברמה גבוהה מאוד, לא על הפינוק הזה של הייבוא האישי

אוריאל לין:  אין שום קשר למה שנקרא הוזלת יוקר המחייה והמאבק ביוקר המחייה

אוריאל לין:  ההצבעה הזאת עושה ההיפך הגמור, היא מעלה את יוקר המחייה

ולדימיר בליאק: הצמיחה השלילית, לפי הנתונים שפורסמו אתמול, הייתה כמעט 20% והצריכה הפרטית קרסה ב-27%

ולדימיר בליאק:   אי אפשר להפיל הכל על המלחמה

ולדימיר בליאק:  אם אנחנו לוקחים את שנת 2023, אנחנו רואים שמדובר בשנה אבודה -  התוצר לנפש ירד, רמת החיים החיים ירדה

ולדימיר בליאק:  צר לי לומר, אבל כנראה ב-2024 רמת החיים תרד עוד וביתר שאת, מה  שמעיד על הכישלון הכלכלי של הממשלה

ולדימיר בליאק:       הצו הראשון מדבר על חובת התייעצות

ולדימיר בליאק:  אם שר האוצר היה מתייעץ איתי לפני שהוא מעלה מיסים על האזרח הייתי אומר לו שלפני שהוא מעלה מסים על אזרחים הוא חייב לקצץ לפחות 70% או 80%  מהכספים הקואליציוניים והפוליטיים ולסגור לפחות 10 משרדים מיותרים

ולדימיר בליאק:  אחרי שהוא היה עושה את זה הייתה לו את ההצדקה המוסרית לבוא ואולי להעלות מיסים על אזרחים

ולדימיר בליאק:  אני מכיר בצורך לבצע איזו שהיא תכנית של התכנסות ולעמוד ביעד גירעון שהוא גם ככה, לפחות ממה שמוגדר בהצעת התקציב, גבוה בעיני

ולדימיר בליאק:  בלי שאנחנו מבטלים את הכספים הקואליציוניים הפוליטיים ובלי שאנחנו סוגרים את המשרדים המיותרים אנחנו לא יכולים לבוא ולהעלות מסים, לכן אני אצביע נגד

חנוך דב מילביצקי: אני חושב שכל הנושא של העלאת מע"מ, בטח ובטח בהרכב הזה, זאת טעות גדולה

חנוך דב מילביצקי:  יש לנו התייחסות של מודי'ס להעלאת המע"מ בתור צעד חיובי ומשמעותי שאמור להוביל להורדת הגירעון כי הוא מכניס 7

חנוך דב מילביצקי: 2 מיליארד לקופת המדינה מידי שנה, אבל זה הדבר הכי קל והכי לא מעודד צמיחה שאנחנו יכולים לעשות

משה גפני: אם אני אביא את זה להצבעה, אתה תצביע נגד?     

חנוך דב מילביצקי: אני לא אצביע בעד זה היום

חנוך דב מילביצקי:  מע"מ זה מס רגרסיבי, זה מס "טיפש", זה מס שפוגע אוטומטית בשכבות החלשות

חנוך דב מילביצקי:  כשאנחנו עושים את זה, אנחנו לא נוגעים בדברים שכן צריך לגעת בהם

חנוך דב מילביצקי:  המשבר זה הזמן לגעת בהם

חנוך דב מילביצקי:  הדבר הראשון שהכי בולט והכי צורם זה כל נושא הפנסיות התקציביות

חנוך דב מילביצקי:  מדינת ישראל משלמת מעל 10 מיליארד שקלים בשנה לפנסיות תקציביות

חנוך דב מילביצקי:  אין שום הצדקה שהדבר הזה ימשיך להתגלגל כאשר אנחנו מעלים את המע"מ ופוגעים בחלשים

חנוך דב מילביצקי:  יש שם 10 מיליארד שקלים בשנה

חנוך דב מילביצקי:  למה לא נוגעים בזה?      דבר שני, תוספת הרמטכ"ל

חנוך דב מילביצקי:  תוספת רמטכ"ל משולמת מידי שנה בסביבות 1

חנוך דב מילביצקי: 3 מיליארד, לפי הערכות שקראנו פה

חנוך דב מילביצקי:  מדינת ישראל הצהירה בבג"ץ שהוגש כנגד הדבר הזה שהוא לא חוקי

חנוך דב מילביצקי:  ניסו להסדיר את זה בחוק אבל זה עדיין לא הוסדר ואנחנו ממשיכים לשלם מידי שנה סכומים שאנחנו מודים שהם לא חוקיים

חנוך דב מילביצקי:        למה אנחנו מסתמכים על המע"מ בתור מע"מ "פלאט" לכולם? למה אנחנו לא באים ועושים מע"מ דיפרנציאלי כפי שהיו המלצות? למה לא לוקחים את כל האירוע של התמיכות, של הסובסידיות של מדינת ישראל שמסתכמות בלמעלה מ-100 מיליארד שקל בשנה ועושים איזו שהיא חשיבה מחדש של הדבר הזה? לא כל הסובסידיות שכל הציבור מקבל הן סובסידיות לא נכונות ולא צודקות

חנוך דב מילביצקי:  אני לא צריך שיממנו לי הרבה דברים שמממנים לי

חנוך דב מילביצקי:  אל תממנו לי, תתנו באופן ישיר למי שצריך לקבל, בין אם מדובר בכסף לסופר, בין אם מדובר בתחבורה ציבורית

חנוך דב מילביצקי:  צריך לבוא ולתת למי שצריך יותר, לא לתת למי שלא צריך

חנוך דב מילביצקי:       אתם באים ואתם לוקחים ימי הבראה בהסכמת ההסתדרות

חנוך דב מילביצקי:  לעובדי שכר מינימום אתם לוקחים 430 שקל

חנוך דב מילביצקי:  זה הרבה מאוד כסף בשבילם

חנוך דב מילביצקי:  אני ונאור שירי יכולים לוותר גם על שני ימי הבראה, אבל אל תיקחו מעובדי שכר מינימום

חנוך דב מילביצקי:       תחזרו בבקשה לשולחן הסרטוטים שלכם ותביאו לנו משהו שנותן צמיחה, שלא רק נותן גזירות

חנוך דב מילביצקי:  תתנו לנו משהו שאנחנו יכולים לבוא ולהסביר לאזרחים שהפגיעה בהם תשתלם להם בעתיד

חנוך דב מילביצקי:  אתם מעלים עכשיו את המס ל-18%

חנוך דב מילביצקי:  מה יהיה כשתהיה מערכה בלבנון? עוד פעם נעלה מסים?     

חמד עמאר: המס הזה הוא המס שהכי קל להטיל על הציבור

חמד עמאר:  מי שיחטוף הכי הרבה זה החלשים, זה לא השכבות החזקות שיש להן כסף

חמד עמאר:  ינון שאל אותי אם אני מצביע בעד או נגד

חמד עמאר:  אני מצביע בעד החלשים כשאני מצביע נגד

חמד עמאר:  החלשים יחטפו, כי החשמל יעלה, המים יעלו, התרופות יעלו, הצריכה הבסיסית שלהם תעלה

ינון אזולאי: ב-2013 הצביעו פה - -     

חמד עמאר: תפקידו של אדם לתקן את העבר, לא להמשיך עם העבר

חמד עמאר:  כאן צריך לתקן

חמד עמאר:  מה צריך לעשות בתקציב כזה גירעוני? להביא משהו לצמיחה כדי שאנשים שיוכלו לקנות, כדי שאנשים יפעילו את שוק המקומי

חמד עמאר:  ברגע שאתה מעלה את המחיר, מה אתה עושה? אנשים לוקחים צעד אחורה

חמד עמאר:  זה נכון שהמע"מ המיותר הזה מכניס 7

חמד עמאר: 2 מיליארד שקל

שי דותן: 7

שי דותן: 5 מיליארד שקל

חמד עמאר: אסור לשכוח שיש 10 משרדים שאין להם מקום, שצריך לסגור אותם, ושיש כספים קואליציוניים שצריך להחזיר לציבור

חמד עמאר:  אתם מביאים תקציב גרוע, תקציב שמטיל הרבה נטל על האזרח הפשוט, על האיש העני, על האיש שבקושי גומר את החודש

חמד עמאר:  חנוך, מה שאמרת הם דברים נכונים, טובים וחכמים, אבל אני רוצה שתצביע לפי מה שאתה אומר

חמד עמאר:  צריך להביא את הרשת, לא לזרוק את החכה ולראות אם מצליחים להביא את הצו הזה ואם לא אז מחזירים

ינון אזולאי: הם הביאו את הצווים ברשת, לא אחד-אחד

חמד עמאר: אני יודע

חמד עמאר:  אני מופתע ממך, ינון, אתה היית צריך לעמוד על כך שהצו הזה לא יעבור כי הוא מעלה את המחירים לכולם

אליהו דלל: אין ספק שאנחנו במצב שדרושה העלאת מס, אבל אני מצפה שלא יביאו לנו דברים קלים

אליהו דלל:  להעלות מע"מ באחוז אחד זה דבר קל, הכי פשוט, אבל יש הרבה מאוד דברים שיש לעשות לפני זה

אליהו דלל:  לדוגמה, אם אנחנו לוקחים את הייבוא דרך האינטרנט, זה מביא לפחות בין מיליארד לשניים שאפשר לגבות יותר

אליהו דלל:  אנחנו מדברים על מע"מ ועל מכס שלא גובים שם

אליהו דלל:  יש הרבה מאוד פטורים שמגיעים לעשרות מיליארדים - יכול להיות שחלקם מוצדקים, חלקם לא - שאף אחד לא נוגע בהם

אוריאל לין: 84 מיליארד הטבות מס בשנת 2024

אליהו דלל: את הנתון הזה לא ידעתי

אליהו דלל:  אם אפשר להביא מתוכם 10%, זה כבר שווה ערך למע"מ

משה גפני: אני נגד לבטל את הפטורים האלה

אליהו דלל: לא אמרתי לבטל

חנוך דב מילביצקי: בזה שאני מייבא טובין מחו"ל, את מי אני דופק? את הישראלי, את התעשייה הישראלית אני דופק

אליהו דלל: אני לא נגד המע"מ, אבל אני חושב שלפני שמביאים את העלאת המע"מ צריך לעשות עבודה קשה, עבודה יסודית, ואת זה האוצר לא עשה

אליהו דלל:       ציינתי את הנושא של המס על הסיגריות האלקטרוניות

אליהו דלל:  אני חושב שצריכה להיות פה עזרה לנצרך, לא למצרך, וזה מה שייתן לאותם אנשים שנזקקים איזה שהוא סיוע

אימאן ח'טיב יאסין: אני אתחיל מהשורה התחתונה, על מי זה נופל

אימאן ח'טיב יאסין:  זה נופל על האזרח, על האזרח הפשוט שלא יכול לקנות את המצרכים הבסיסים וחייב לשלם את זה כי אין לו הרבה ברירות

אימאן ח'טיב יאסין:  זאת הדרך המאוד קלה של הממשלה להביא כסף

אימאן ח'טיב יאסין:  קודם היא צריכה לעשות את המוטל עליה בתוך הבית – לסגור את המשרדים המיותרים, לייעל את התנהלות הכלכלית שלה, רק אחר כך לבוא לאזרחים

אימאן ח'טיב יאסין:       לגבי יום ההבראה שהייתה החלטה לקצץ – זה נכון שכולם צריכים להתגייס, אבל למה שלאזרח  שמקבל שכר מינימום יקצצו יום הבראה אחרי שהוא משלם מס על ההבראה שהוא מקבל? אם יש לו 16 ימי  הבראה, במקום 7,000 שקל הוא יקבל בקושי 2,000 שקל

אימאן ח'טיב יאסין:  אני חושבת שבסוגיה הזאת צריך להיות משהו דיפרנציאלי, לפי השכר של האנשים, לא ללכת בצורה רוחבית על כולם

אימאן ח'טיב יאסין:       שוב פעם עולה הסיפור של הפנסיה התקציבית

אימאן ח'טיב יאסין:  אסור לנו לחשוב על זה בכלל, כי הדבר הזה כלפי מי ששילם כל החיים שלו ונמצא לקראת יציאה לפנסיה הוא משהו לא מוסרי, לא אתי ולא אמור להיות

חנוך דב מילביצקי: זה לא נכון

חנוך דב מילביצקי:  מה ההבדל בין פנסיה תקציבית לצוברת? שאנחנו מממנים לו את הנטו

חנוך דב מילביצקי:  למה? שיפריש לצוברת כמו כל אחד אחר

אורית פרקש הכהן: אני רוצה לפנות לכל חברי הוועדה מהקואליציה ומהאופוזיציה

אורית פרקש הכהן:  כולם יודעים שהייתי מאוד ביקורתית בתקציבים האחרונים והצבעתי נגד, אבל אני חושבת שזה חוסר אחריות ברמה הלאומית לא לתמוך בהעלאת המס הזה

אורית פרקש הכהן:  כל מי שקרא את דוח הדירוג של מודי'ס רואה שלא רק שהוא הוריד את דירוג האשראי של מדינת ישראל, הוא גם שם אותה בתחזית שלילית

אורית פרקש הכהן:  כלומר, בעוד כמה חודשים ישראל תיבחן על היכולת שלה להוציא לפועל את התכנית הכלכלית שהיא עשתה להתאמת ההוצאות וההכנסות בימי מלחמה

אורית פרקש הכהן:  התכנית הזאת היא אבן יסוד, היא כמעט התכנית הכי יסודית בהתמודדות עם ההוצאות

אורית פרקש הכהן:  נכון שזה לא מושלם, נכון שלא קיצצו בכספים קואליציוניים, נכון שלא מטפלים בשוויון בנטל, וגם אף אחד לא יגיד לי פה שלא העליתי את הנושאים האלה והצבעתי פעם אחר פעם, אבל פה זה לא הזמן לפופוליזם

אורית פרקש הכהן:  אני לא רואה איך יש חבר ועדה אחד שיכול להרים את היד היום נגד

אורית פרקש הכהן:  המחיר של זה לכלכלת ישראל ולכל הציבור שאנחנו דואגים לו יהיה הרבה יותר אם לא נעביר את הדבר הזה שחברת הדירוג ציינה בעצמה כאחד מאבני היסוד

חנוך דב מילביצקי: כי אין משהו אחר היא ציינה אותו, כי זה הכי קל

חנוך דב מילביצקי:  לא רוצים לגעת בפנסיות של גדי ובני, אז מטילים מע"מ על הציבור

חנוך דב מילביצקי:  פתאום על זה את יוצאת

חנוך דב מילביצקי:  את תפגעי בחלשים, את תפגעי בקצבאות, את תפגעי בהכל, רק לא בפנסיות התקציביות

אורית פרקש הכהן: הדיונים על התקציב נמשכים מעבר לדיוני תקציב רגילים

אורית פרקש הכהן:  אנחנו כבר נכנסנו לעולם של קיצוץ רוחבי אדיר על הממשלה

אורית פרקש הכהן:  חייבים להתקדם

משה גפני: זה לא תלוי רק בי

אורית פרקש הכהן: הרבה תלוי בך

חנוך דב מילביצקי: מה עם הפנסיות התקציביות? מה עם חמישה שרים בלי תיק? לפני שאת שולחת את היד לכיס עם האחוז של המע"מ, מה איתם?     

נעמה לזימי: פשוט קל לכם, ממש קל לעשות מיסוי רגרסיבי שלא מבחין בין שכבות אוכלוסייה

נעמה לזימי:  זאת מדינה שלא מטפלת ביוקר המחייה, שלא עושה שום דבר מול גל עליית המחירים של 20% בסופר אלא רק מעלה מיסוי שפוגע בוודאות בשכבות המוחלשות שנאנקות גם ככה תחת מדיניות של חוסר פעולה ושום נקיטת יוזמה

נעמה לזימי:  אני יודעת שמודי'ס אולי יראו את זה כצעד חיובי, אבל שר האוצר שלנו אמר שהם לא מבינים בכלכלה

נעמה לזימי:  למה לא לעשות צעדים מול תאגידים גלובאליים, מול פירוק מונופולים וריכוזיות, להכניס כספים דרך חברות גדולות, מיסוי הון? הכי קל זה מס שכביכול אף אחד לא אמור לשים לב אליו אלא רק להרגיש אותו כל חודש בכל התשומות שייגררו ממנו

נעמה לזימי:  לצד המס הרגרסיבי הזה הולכים לעשות מס מופחת לדיבידנדים שגם האוצר מתנגד לו

נעמה לזימי:  זה ממש לתגמל לא למשוך דיבידנדים אלא לחכות תמיד למבצע מס מופחת

נעמה לזימי:  אני ממש רואה את שני הצעדים האלה כסיוע מלא להון הגדול וכפגיעה ישירה במוחלשים בחברה

נעמה לזימי:  תקציב קיצוצים, אי טיפול ביוקר המחייה, גל עליות ומיסוי רגרסיבי – תסבירו לי את זה, אני לא מצליחה להבין

אורית פרקש הכהן: נעמה, את צודקת בהכל,  אבל יש פה אירוע

אורית פרקש הכהן:  זה יהיה חוסר אחריות לא להצביע בעד המס הזה

נאור שירי: חוסר אחריות זה להיות בממשלה הזאת שמעבירה את זה, שלא מטפלת בבעיות

נעמה לזימי: האירוע הזה הוא לא בודד

נעמה לזימי:  האירוע הזה הוא תחת מדיניות כושלת, פושעת ממש

ינון אזולאי: אומרים לא ללכת לעבר, אבל קשה שלא ללכת לעבר

ינון אזולאי:  ב-2013 לפיד הביא את העלאת המע"מ

ינון אזולאי:  אני  נגד העלאת מע"מ, אני מסכים שזה פוגע בחלשים, אבל מה קרה מ-2013 כשאתם העליתם אותו, כשיאיר לפיד העלה אותו?      

אוריאל לין: הוא עשה שגיאה

ינון אזולאי: המס הזה הוא לא טוב

ינון אזולאי:  גם אז, ואני לא הייתי פה, אני חושב שזאת הייתה הדעה

ולדימיר בליאק: אתה מצביע בעד כי יאיר לפיד העלה אותו לפני 10 שנים?     

ינון אזולאי: אנחנו יודעים שבסופו של דבר כשעולה המס, אפילו באחוז, כולם מעלים את המחירים, אף אחד לא מוריד

ינון אזולאי:  אם אתה מעלה באחוז את החלק של המע"מ, זה לא אמור להעלות את מחיר המוצר בעוד 10%, בעוד 15%

ינון אזולאי:  אתם צריכים להביא מנגנון כדי שזה לא יקרה

ינון אזולאי:  גם ככה יוקר המחייה עולה, ואנחנו יודעים שבמלחמה הוא עלה עוד יותר

ינון אזולאי:  גם אם אנחנו כבר מביאים דבר כזה, צריך להיות מנגנון שימנע מאותן חברות להשתמש בזה כנגד אותם חלשים

נאור שירי: ינון, אני שמח שהזכרת לי את 2013 כי אני רוצה לשאול אותך על הקמת מפלגת ש"ס

נאור שירי:  ב-1984 קמה מפלגה חדשה בנוף הפוליטי הישראלי

נאור שירי:  תליתי עוד בהיותי בבטן של אימא שלי מלא תקוות במפלגה החדשה שבאה ואמרה שהיא תייצג את המזרחים ואת החלשים

נאור שירי:  מה הצליחה לעשות מפלגת ש"ס כשהייתה בקואליציה למען הורדת יוקר המחייה במדינת ישראל וצמצום פערים?      

אורית פרקש הכהן: תלושי מזון למי שלא צריך תלושי מזון

נאור שירי: האם הפערים החברתיים במדינת ישראל מאז שאתם קיימים צומצמו? לא

נאור שירי:  האם יוקר המחייה עולה? כן

נאור שירי:  האם הדיור עולה? כן

נאור שירי:  האם הפירות והירקות, החשמל והמים והכל עולים? כן

נאור שירי:  מה אתה עכשיו בא ואומר לי שב-2013 היינו בעד או נגד? האם 30,40 שנה זה לא זמן לרפורמה אמיתית בצורה שבה מדינת ישראל ממסה את הציבור? כן

נאור שירי:  האם הבנקים היו צריכים להיות מטופלים? כן

נאור שירי:  האם היה צריך להשית מיסים על החברות הגדולות במשק? כן

ינון אזולאי: אתם קמתם על מעמד הביניים

ינון אזולאי:  הבעיה שאין היום מעמד ביניים, מעמד הביניים הפך למעמד של החלשים ובגלל זה המצב

ינון אזולאי:  בוא נצא יחד לרחוב ותראה איפה אנחנו דאגנו ואיפה אתם דאגתם

ינון אזולאי:  תראה מבחינה היסטורית

נעמה לזימי: היסטורית? בוא נדבר על השנה האחרונה

נעמה לזימי:  אתם הפקרתם את המדינה הזאת

ינון אזולאי: אני מוכן עם כל אחד פה לעמוד על החוקים שהעברתי, חוקים חברתיים

נעמה לזימי: מה עם חוק ההשתמטות, אתם עדיין בעד? מה עם ההתגברות, גפני? אתה עדיין תפרק את הממשלה אם זה לא יעבור?       

רועי כהן: אני מבקש לחזק דברים שנאמרו פה על ידי חברי הכנסת, בעיקר חבר הכנסת חנוך מלביצקי

רועי כהן:  אני באתי לייצג את ציבור העצמאים ובעלי העסקים שהשתת המע"מ הזאת מעלה להם את התקורות בלי שכרגע יש הגדלה של הכנסות

רועי כהן:  צריך להבין, אנחנו נאנקים במציאות, כמו שציין אוריאל, של ירידה בכוח הקנייה

רועי כהן:       הכי קל זה להעלות מע"מ, הכי קל להגיד, כמו בשיר של שלום חנוך, שהציבור מטומטם ולכן הציבור ישלם

רועי כהן:  זאת ההרגשה שלי כמי שמייצג בבית הזה למעלה משמונה שנים את ציבור העצמאים ובעלי העסקים

רועי כהן:  כשאנחנו באנו לשר האוצר ושמנו לו תכנית של דיבידנד מותנה שמחר בבוקר תכניס למעלה מ-30 מיליארד שקל, הוא לא ידע להגיד למה לא, הוא רק ידע להגיד שהאוצר מתנגד

ולדימיר בליאק: כי הוא לא מבין בדיבידנד מותנה, הוא לא יודע מה זה דיבידנד

רועי כהן: היה לנו את המצב הזה עם כחלון בשנת 2017

רועי כהן:  כשהגענו אליו, הוא קרא למשה אשר ושאל אותו אם מה שאני אומר הוא נכון

רועי כהן:  כשהוא אמר שכן, כחלון נתן אישור לצאת לדרך, אמר לו לעשות דיבידנד מותנה

משה גפני: רועי, מאיפה אתה לוקח את העניין של הדיבידנד? אין לי את זה על סדר היום

רועי כהן: הוא לא רוצה לעשות את זה

אוריאל לין: זאת אלטרנטיבה

רועי כהן: זאת האלטרנטיבה כדי להעלות את הכנסות המדינה

ולדימיר בליאק: חבל שלא עושים את זה

חנוך דב מילביצקי: למדתי היום שההסתדרות הציעה לאוצר הקפאה של העלייה הקרובה בהסכמי השכר

חנוך דב מילביצקי:  כמה מיליארדים זה? שני מיליארד שקל

חנוך דב מילביצקי:  הציעו הקפאה תמורת צעדי התייעלות נוספים

חנוך דב מילביצקי:  באה ההסתדרות ואמרה שלפני שאנחנו לוקחים את זה מהעובדים נראה שאנחנו עושים משהו

חנוך דב מילביצקי:  הם קיבלו תשובה שלילית מההסתדרות ובאים ומעלים את המע"מ

חנוך דב מילביצקי:  אתה מבין למה אני נגד?     

רועי כהן: 600 יצרנים שיושבים בדרך יפו בתל אביב רוצים לקום בבוקר ולהתפרנס

רועי כהן:  מה הבעיה? שיש פה תחרות לא הוגנת

ולדימיר בליאק: מה עם החובות האבודים מעזה?     

רועי כהן: נותנים יתרון של 17% ליצרן הסיני שהוא נגדנו בכל רמ"ח איבריו

רועי כהן:  אתם לא רוצים לתת לאותו יצרן מקומי עזרה וסיוע? לפחות תתנו לו תחרות הוגנת, תורידו את הפטור הזה ממע"מ ותכניסו למעלה משני מיליארד שקלים בהכנסות המדינה

רועי כהן:  למה לבוא ולפגוע במי שאני מייצג? מחר בבוקר יעלה לו החשמל, יעלה לו המים, תעלה לו הארנונה

רועי כהן:  גם ככה יש את העליות האלו

רועי כהן:  אתם לא נותנים פחת מואץ, קיזוז הפסדים לאחור, הכרה בהוצאות רכב, אתם רק רוצים להכביד על מי שאנחנו מייצגים

חנוך דב מילביצקי: עוד לא התחילו עם מס הנסועה

תמר לוי בונה: רכיב המע"מ הוא לבנה בתוך תכנית רחבה יותר

תמר לוי בונה:  הניסיון היה לגעת בכמה שיותר סקטורים

תמר לוי בונה:  נזכיר שהדורות הבאים סופגים 6

תמר לוי בונה: 6% מתוך עלות המלחמה

חמד עמאר: כמה כסף זה 6

חמד עמאר: 6?     

תמר לוי בונה: הגירעון השנה הוא 130 מיליארד שקל

תמר לוי בונה:  זה מה שמתווסף לחוב ויתפרס על פני השנים הבאות

ולדימיר בליאק: בתור התחלה

תמר לוי בונה: אחרי זה יש קיצוצים בהוצאות - -      

חמד עמאר: זה לא כולל את כל מה שקורה בצפון,  נכון?      

תמר לוי בונה: זה כולל את מה שקורה עכשיו בצפון

תמר לוי בונה:  התקציב סופג קיצוצים משמעותיים בהוצאות המשרדים, שזה כבר קרה בממשלה

חנוך דב מילביצקי: קיצצתם 5%

חנוך דב מילביצקי:  הייתם צריכים לקצץ 12%

תמר לוי בונה: ישנם עוד רכיבים מעבר לקיצוץ הרוחבי של ה-5%, שזה נגיעות ספציפיות בתקציבי המשרדים, החלטות ממשלה פרטניות

חנוך דב מילביצקי: חלק גם העליתם

חנוך דב מילביצקי:  את תקציב משרד הביטחון העליתם, את תקציב משרד הרווחה העליתם

תמר לוי בונה: בוודאי, לצורכי המלחמה, לא לצרכים אחרים

חנוך דב מילביצקי: אני לא אומר שזה נעשה מסיבות זרות ולא ממניעים טובים

תמר לוי בונה: אם לא היה צריך להגדיל את התקציב לא היינו יושבים פה

תמר לוי בונה:  ברור שחלק מהתקציב גדל

תמר לוי בונה:  בעלי הדירות הם חלק מהתכנית, הבנקים הם חלק מהנטל, התעשייה היא חלק מהנטל, ציבור העובדים הם חלק מהנטל, האוכלוסייה הכללית היא חלק מהנטל

תמר לוי בונה:  כדי להביא 7

תמר לוי בונה: 2 מיליארד שקל צריך לבחון את המיסים הגדולים ואת האפשרויות הגדולות, שזה מס הכנסה, מס חברות ומע"מ

חנוך דב מילביצקי: איפה התקציביות?     

תמר לוי בונה: להעלות מס חברות בהיקף של 3

תמר לוי בונה: 75% נראה לא סביר בעת הזאת

חנוך דב מילביצקי: למה לא לעשות מס חברות מדורג? את יכולה לעשות מדורג לפי מחזורים

תמר לוי בונה: אם אתה עושה את זה מדורג, זה אומר שהקצוות מקבלים עוד יותר משלוש, דבר לא סביר בעת הזאת

חנוך דב מילביצקי: סביר לפגוע בחלשים?     

תמר לוי בונה: את מס ההכנסה היה צריך להעלות באחוז וחצי כדי להגיע להיקף הזה

תמר לוי בונה:  זה מתרכז בעיקר בשני עשירונים, לכן זה היה נראה לא הגיוני

תמר לוי בונה:       לגבי הפנסיות התקציביות – שוב, זה לא שאין אפשרות לעסוק בזה, אבל אלה צעדים מאוד מאוד מורכבים כי יש כאן חבות של המדינה כלפי אנשים שזאת הפנסיה שלהם

תמר לוי בונה:  אין לנו התנגדות לעשות את הצעדים, אבל זה לא בשל בסד הזמנים הזה

תמר לוי בונה:       ההיסטוריה מראה שכשהייתה התאוששות הדבר הראשון שהורידו היה את המע"מ

ינון אזולאי: אבל לא את המחירים

תמר לוי בונה: הדרך להתמודד עם המחירים היא באמצעות תחרות ובאמצעות שיפור הממשקים

חנוך דב מילביצקי: תוך כמה זמן יהיה בשל לעסוק בפנסיות התקציביות? למה את לא אומרת שאתם לא רוצים להתעסק עם האיגודים המקצועיים ולכן אתם לא נוגעים בפנסיות התקציביות? זה הרמז שאמרו לי מאצלכם

תמר לוי בונה: אנחנו חושבים שיש מה לעשות בשדה הזה, אבל זה דבר מורכב לעשייה

משה גפני: אתם חושבים לעסוק בעניין הזה?      

תמר לוי בונה: אין לנו התנגדות מקצועית

תמר לוי בונה:  אם יהיה רצון להביא את זה לדיון, נקדיש לזה דיון

רועי כהן: מה לגבי הדיבידנד המותנה?     

אוריאל לין: בשנת 2017 זה הניב 12 מיליארד

תמר לוי בונה: יש נייר עמדה מפורט של הכלכלן הראשי מדוע זה לא נכון לצמיחה ולמערכת המס לעשות צעדים כאלה שנותנים הטבות וגורמים לכל השוק לחכות לדיבידנד עד שיהיה מבצע

תמר לוי בונה:  זה להקדים הכנסות מהעתיד

ולדימיר בליאק: אבל גם ככה השוק מחכה

אוריאל לין: מערכת המיסים צריכה לדעת לזרום עם המגזר העסקי

משה גפני: הצעת צו מס ערך מוסף (שיעור המס על העסקה ועל יבוא טובין) (תיקון), התשפ"ד-2024, מי בעד, מי נגד?     

משה גפני: בעד – 10  

משה גפני: נמנעים – אין  

ולדימיר בליאק: רביזיה

חמד עמאר: רביזיה

משה גפני: הצעת צו מס ערך מוסף (שיעור המס על מלכ"רים ומוסדות כספיים) (תיקון), התשפ"ד-2024, מי בעד, מי נגד?     

משה גפני: בעד – 10  

משה גפני: נמנעים – אין  

ולדימיר בליאק: רביזיה

נאור שירי: רביזיה

ולדימיר בליאק: הקשבתי לאורית בקשב רב

ולדימיר בליאק:  אני מסכים שיש עלינו אחריות ושהמציאות מחייבת התכנסות פיננסית ואחריות פיסקאלית, כאשר גם עלי כמרכז האופוזיציה יש אחריות, אבל האחריות היא לא רק בהטלת מיסים על הציבור, האחריות היא גם ביוקר המחייה

ולדימיר בליאק:  במקום ששר הכלכלה ייאבק ביוקר המחייה, הוא עושה שיימינג לרשתות

ולדימיר בליאק:  שיימינג זה נחמד, אבל עבודה זה לא

ולדימיר בליאק:  האחריות מחייבת ביטול של לפחות 70%, 80% מהכספים הקואליציוניים, אבל לא עשיתם את זה, והאחריות מחייבת סגירה של לפחות 10 משרדים מיותרים, שגם את זה לא עשיתם

ולדימיר בליאק:  לפני שאתם מטילים מס רגרסיבי על הציבור ופוגעים בשכבות החלשות, ראוי שתבטלו את הכספים הקואליציוניים, תיאבקו ביוקר המחייה ותסגרו את המשרדים המיותרים

ולדימיר בליאק:  חשוב שהציבור ידע שאתם לא עושים את זה ומטילים מס על הציבור

משה גפני: מי בעד הרביזיה?     

משה גפני: בעד – 4 

משה גפני: הרביזיה לא אושרה

משה גפני: מי בעד הרביזיה השנייה, ירים את ידו?     

משה גפני: בעד – 4 

משה גפני: הרביזיה לא אושרה